Държавен вестник, бр. 73, 2011 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  73
Приложение № 2
към чл. 17
ИЗИСКВАНИЯ ЗА БЕЗОПАСНОСТ КЪМ 
ПЪТНИЧЕСКИ КОРАБИ И ВИСОКОСКО­
РОСТНИ ПЪТНИЧЕСКИ ПЛАВАТЕЛНИ 
СЪДОВЕ ПО ОТНОШЕНИЕ НА ЛИЦА С 
НАМАЛЕНА ПОДВИЖНОСТ
При прилагане на изискванията за безопас­
ност в това приложение Изпълнителна агенция 
„Морска администрация“ спазва изискванията 
на циркуляр MSC/Circ.735 на ИМО, озаглавено 
„Препоръки за проектирането и експлоатация­
та на пътнически кораби според специфичните 
нужди на възрастни лица и лица с увреждания“.
1. Достъп до кораба
Корабите трябва да бъдат конструирани и 
оборудвани по такъв начин, че лица с намалена 
подвижност да се качват на борда и да слизат от 
него лесно и безопасно и да може да се осигури 
достъп между палубите без помощ или посред­
ством рампи, елеватори или асансьори. Указания 
за този достъп трябва да бъдат поставени на 
другите места за достъп до кораба и на други 
подходящи места на целия кораб.
2. Обозначения
Обозначенията, осигурени на кораба за подпо­
магане на пътниците, трябва да бъдат достъпни и 
лесни за четене от лица с намалена подвижност 
(включително лица със сетивни увреждания), и 
да бъдат разположени на ключови места.
3. Средства за предаване на съобщения
Плавателните съдове трябва да са оборудвани 
с визуални и вербални средства за предаване на 
съобщения като тези, отнасящи се до закъснения, 
промени на разписанието и услуги на борда, 
които операторът да предава на лица с различни 
форми на намалена подвижност.
4. Аларма
Алармената система и алармените бутони 
трябва да бъдат проектирани така, че до тях да 
имат достъп всички лица с намалена подвижност, 
най-вече лицата със сетивни увреждания и лица 
със забавено умствено развитие.
5. Допълнителни изисквания за осигуряване 
на подвижността вътре в кораба
Перилата, коридорите и проходите, входовете 
и вратите трябва да са удобни за движение на 
лице, ползващо инвалидна количка. Елеваторите, 
бордовете за превозни средства, пътническите 
салони, помещенията и умивалните трябва да 
бъдат проектирани така, че да бъдат достъпни 
по разумен и пропорционален начин за лица с 
намалена подвижност.
10483
Наредба за изменение и допълнение на На­
редба № 34 от 1999 г. за таксиметров превоз 
на пътници (обн., ДВ, бр. 109 от 1999 г.; изм., 
бр. 50 и 95 от 2000 г., бр. 30 от 2002 г., бр. 107 
от 2003 г., бр. 29 и 111 от 2004 г., бр. 23 и 58 
от 2005 г., бр. 46 и 99 от 2006 г. и бр. 103 от 
2007 г.)
§ 1. В чл. 2 думите „5 места“ се заменят 
с думите „седем места“.
§ 2. Създава се чл. 3а:
„Чл. 3а. Цените по чл. 21, ал. 1, т. 7, букви „б“, 
„в“ и „г“ не могат да превишават максималната 
цена за един километър пробег по съответната 
тарифа, определена съгласно чл. 24а, ал. 5 от 
Закона за автомобилните превози.“
§ 3. В чл. 9 се правят следните изменения:
1. В текста на чл. 9 думите „директора на 
съответната регионална дирекция „Автомо­
билна администрация“ по съдебна регистра­
ция“ се заменят с „началника на съответния 
областен отдел „Контролна дейност – ДАИ“ 
по регистрация“.
2. Точка 1 се изменя така:
„1. копие от документа за регистрация или 
единен идентификационен код (ЕИК) съгласно 
чл. 23 от Закона за търговския регистър;“.
3. Точка 2 се изменя така: 
„2. удостоверение за актуално състояние 
към датата на подаване на заявлението, в 
случай че не е посочен ЕИК;“.
4. Точка 3 се изменя така: 
„3. копие на удостоверението за регистрация 
по БУЛСТАТ, в случай че не е посочен ЕИК;“.
§ 4. В чл. 10 се създават ал. 6 и 7:
(6) При изгубване, повреждане или уни­
щожаване на удостоверението за регистрация 
превозвачът подава заявление за издаване на 
дубликат, придружено с декларация. 
(7) Дубликат на удостоверение за регистра­
ция се издава в 14-дневен срок от подаване 
на заявлението от превозвача.“
§ 5. В чл. 14, ал. 1 т. 3 се изменя така: 
„3. единният идентификационен код или 
кодът по БУЛСТАТ;“.
§ 6. В чл. 21, ал. 1 се правят следните 
изменения и допълнения:
1. Точка 7 се изменя така:
„7. да има залепен на видимо отвън мяс­
то вдясно на предното стъкло и в салона на 
арматурното табло, както и на стъклата на 
двете задни врати стикер за цените с размери 
150 мм × 130 мм на бял фон с черни букви с 
височина на буквите не по-малка от 5 мм и 
височина на цифрите преди десетичния знак 
15 мм, а след десетичния знак 10 мм (прило­
жение № 9) с информация за:
а) наименованието на превозвача;
б) цената за един километър пробег по 
дневна тарифа в населено място;
в) цената за един километър пробег по 
нощна тарифа в населено място;